The Diary of Alicia Keys. The Diary of Alicia Keys — amerikalik qoʻshiqchi Alicia Keysning ikkinchi studiyaviy albomi. U 2003-yil 2-dekabrda J Records tomonidan chiqarilgan. Albom bir nechta studiyalarda yozilgan. Jarayonni Keysning oʻzi boshqargan, unga Kanye West va Kerry Brothers Jr. yordam berishgan. The Diary of Alicia Keys albomi relizidan soʻng musiqa tanqidchilarining ijobiy sharhlarini oldi. Albom ilk haftasida 618 000 nusxada sotilgan AQSh Billboard 200 chartida birinchi oʻrinni egallagan. Bu albom Keysning Qoʻshma Shtatlardagi ketma-ket ikkinchi katta muvaffaqiyatli debyuti boʻlgan va uchta yuqori 10talikka kiruvchi qoshiqlarni oʻz ichiga olgan. The Diary of Alicia Keys muallifga uchta Grammy mukofotini olib kelgan. Albom Qoʻshma Shtatlarda besh milliondan ortiq va butun dunyo boʻylab sakkiz milliondan ortiq nusxada sotilgan. Albom 2023-yilda oʻzining 20-yilligi munosabati bilan The Diary Of Alicia Keys 20 nomi ostida toʻqqizta qoʻshimcha trek bilan qayta nashr etildi. 66-yillik Grammy mukofotlari marosimida albom „Eng yaxshi immersiv audio albom“ nominatsiyasida gʻolib chiqdi. Reliz va reklama. The Diary of Alicia Keysning reklamasi 2003-yil noyabr oyida Yevropada albom ishlab chiqarilishi tugashidan oldin boshlangan edi. Keys CD:UK va Top of Pops kabi telekoʻrsatuvlarda „You Donʼt Know My Name“ bosh singlini ijro etadi. U 2003-yil 20-noyabrda Qoʻshma Shtatlarga, Vibe mukofotlari marosimida qoʻshiqni ijro etish uchun qaytib keladi, keyinroq 26-noyabr va 2-dekabrda Good Morning America dasturida chiqish qiladi. Alicia Keys 7-may kuni Toyota kontsert seriyasida chiqish qilgandan soʻng Yevropa, Osiyo va Avstraliyadagi turli davlatlar va festivallarga tashrif buyurgan besh oylik xalqaro gastrol safarini boshlaydi. The Early Showning yozgi konsert seriyasida „If I Ainʼt Got You“ va „Diary“ qoʻshiqlarini ijro etadi. Keys 2004-yil 15-sentyabrda World Music Awards, 2004-yil 14-noyabrda American Music Awards, va 2004-yil 8-dekabrda Billboard Music Awardsda „Karma“ qoʻshigʻini ijro etgan.